b"\n_START_ARTICLE_\nFont de la pla\xc3\xa7a Mir\xc3\xb3\n_START_SECTION_\nDescripci\xc3\xb3\n_START_PARAGRAPH_\nFont de secci\xc3\xb3 octogonal sobre una base circular. \xc3\x89s de pedra i t\xc3\xa9 quatre piques i quatre brolladors que surten de la boca d'unes cares esculpides en marbre. Presenta dos cossos superposats. El superior est\xc3\xa0 decorat amb elements geom\xc3\xa8trics i l'escut de Catalunya i el de la vila, aix\xc3\xad com l'ef\xc3\xadgie del donant, Josep Anton Vidal i Pascual. El conjunt \xc3\xa9s coronat per una cornisa i palmetes i t\xc3\xa9 la coberta en forma de pavell\xc3\xb3.\n_START_SECTION_\nHist\xc3\xb2ria\n_START_PARAGRAPH_\nLa primera pedra es pos\xc3\xa0 el 18 de gener de 1861, data d'inauguraci\xc3\xb3 de la portada d'aigua a Vilanova i la Geltr\xc3\xba. El projecte va ser realitzat per l'arquitecte F. De Paula del Villar i Lozano. Es va dedicar a Josep Anton Vidal i Pascual, fill de Vilanova, que a la seva mort havia fet una donaci\xc3\xb3 per a construir fonts p\xc3\xbabliques._NEWLINE_S'ha restaurat dues vegades, l'any 1962 i el 1983."